الله وبركاته الحمد لله وكفى وصلاة وسلاما على عباده الذين اصطفى. اللهم لك الحمد حمدا كثيرا طيبا مباركا فيه. غير مكفي ولا مكفور ولا ولا مستغن عنه ربنا. اللهم لك الحمد انت نور السماوات والارض ومن فيهن. انت قيوم السماوات والارض ومن فيهن. انت ملك
السماوات والارض ومن فيهن. اللهم صل على حبيب قلوبنا وطبيب قلوبنا. محمد صلى الله عليه وسلم. في الاولين والاخرين والملأ الاعلى الى يوم الدين ثم اما بعد. كنت في مشوار مع احد اخواني الدعاة. واحنا في المشوار جا له رسالة فبيبص في الرسالة فقال سبحان الله! الرسالة
من دولة تانية وجاية باسم شخص تاني. فقال سبحان الله! لعل اللي بعت الرسالة ده غلط في رقم واحد بس. من العشر ارقام بتوع خلته يتنقل لدولة تانية ولشخص تاني. قلنا سبحانك يا رب! المحمول يا جماعة النمرة بتاعته عشر ارقام. يعني لازم العشر خطوات عشان اتصل
يتاخدوا صح. لو خطوة واحدة من العشر ارقام انا عملتها غلط. انا ممكن ما اجيبش الشخص اللي انا عايزه. انا اجيب دولة تانية. دولة تانية تماما. قلت سبحانك يا رب
هو ده الطريق لربنا. هو ده الطريق الى الله. خطوات. لازم كل خطوة صح. لو خطوة واحدة خدتها غلط ممكن تفرق معك كتير جدا. ممكن تفرق في وصولك كتير جدا ممكن تعطلك كتير جدا. يا جماعة ما ينفعش ناخد خطوة رمضان صح وبعد رمضان غلط. ما ينفعش ناخد خطوة رمضان صح وخطوة
شوال غلط ما ينفعش. السنة اتناشر شهر. زي ما المحمول عشر ارقام لازم العشر خطوات صح. الاتناشر خطوة في السنة لازم يبقوا صح. ما ينفعش رمضان يبقى الصح الوحيد عندنا في السما. حد مننا لسة فاكر رمضان؟ فاكرين رمضان يا جماعة؟ فاكرين رمضان؟ فاكرين ايام الايام
نيلة فاكرين التراويح وبكاء التراويح ودعاء التراويح فاكرين التهجد والليل والعشرة الاواخر فاكرين اول ليلة قبل رمضان لما كنا مستنيين تطلع الرؤية ومشتاقين لرمضان يا رب رمضان ييجي. يا رب ييجي اشتاقنا له يا رب. فاكرين ليلتها يا جماعة؟ فاكرين استقبلناه بدموع الفرح ازاي؟ وفاكرين
في اخر رمضان لما قالوا بنستطلع هلال شوال وسمعنا في كل مكان والله لسه بدري والله. يا شهر الصيام وبقت دموعنا عننا بتسيل من عنينا وحاسين ان حبيب قلوبنا رمضان بيتسحب من بين ايدينا. فاكرين يا جماعة؟ هل عليك؟ هل عليك الصيام؟ صمت كيوم بعد رمضان
عليك القيام. قمت كم ليلة بعد رمضان؟ هان عليك الدعاء قبل الفطار لله سبحانه وتعالى. رفعت ايدك لربنا كم مرة بعد رمضان؟ هان عليك القرآن تحت المصحف كم مرة بعد رمضان؟ ازاي؟ ازاي بعد رمضان هان علينا صلاة الفجر؟ ازاي؟ ازاي بعد رمضان؟ هان علينا القرآن
والقيام. ازاي يا جماعة ادم لما ربنا خرجه من الجنة عليه السلام؟ لما ربنا خرجه من الجنة كان على غير ارادته حكم من ربنا. احنا ايه اللي يخرجنا من بارادتنا. ازاي نخرج من جنة العبادة بعد رمضان بارادتنا؟ ليه يا جماعة؟ ليه بعد ما ربنا فتح لنا الباب في رمضان؟ كنا عاملين زي ابن عصى وكسر اوامره
ابوه وهرب من البيت عشان ما يتعاقبش. لما هربت زلل ده. وجاع وقف قدام بيت ده. وده طرده. وده كسفه وده حرجه وده زله. قال في الاخر انا ما ليش غير ابويا
اللي كان بيأويني وبيأكلني وبيشربني انا هرجع له هاخد لي قلمين ايه يعني؟ استحمل قلمين بس الاقي مأوى وراجع واقف على باب ابوه عايز يخبط بس خايف يخبط يا ترى ابويا هيضربني كم قلم؟ يا ترى ابويا هيزعق لي قد ايه ؟ يا ترى فوجئي ان الباب بيتفتح وابوه بيجري بياخده بالحضن ويقول له حمد لله على السلامة
يا ابني ولله المسل الاعلى بعد حداشر شهر معاصي. برضو فتح لنا الباب في رمضان. بعد حداشر شهر اعراب برضو فتح لنا ابواب الجنة التمانية في رمضان. بعد حداشر شهر هروب من ربنا. السنة اللي فاتت برضو فتح لنا باب رحمته في رمضان. اوعى
بعد ما فتح لك باب رحمته. اوعي تهربي. اوعوا لما رمضان يا جماعة الباب يتفتح لنا فيه. يخلص رمضان نرجع نهرب تاني. الهاربون من الله. الهاربين من ربنا بعد رمضان. ليه
اهرب من ربنا. ياه فيه ناس ما فتحتش المصحف بعد رمضان فيه ناس يا جماعة فيه بنات خلعوا الحجاب بعد رمضان. فيه ناس لما خلص رمضان شموا نفسهم وقالوا الحمد لله. زي البنات اللي كانوا بيخرجوا من صلاة التراويح في بعض المساجد
تشم نفسها وتقوم قالعة الطرحة وحطاها في الشنطة كأن كان هم وانزاح. في ناس يا جماعة يا جماعة احنا بقينا بنعبد ربنا عبادات موسمية بقينا موسميين في ربنا الحجاب بقى مواسم التوبة بقت مواسم البكاء والدعاء والقرآن بقوا مواسم ابدا لم يكن حبا ده مش حب والله العزيم ما هو حب ولا دي عبادة
الحب ابدا اللي بيحب حد ما بيقابلوش في المواسم. ما بيطيعوش في المواسم بس. احنا يا جماعة بناتنا لربنا بقت مواسم. ما ينفعش يا جماعة خلاص. خلاص يا جماعة احنا بعناها
خلاص مش ربنا قال ان الله اشترى. من المؤمنين انفسهم واموالهم. مش انت بعت. مش انت بعت بنلف وندور ليه؟ خلاص يا جماعة احنا ما لنا ما لناش غير الطريق ده. نسيبه بعد رمضان ازاي؟ ماذا بعد رمضان؟ فاكرين رمضان؟ فاكرين فاكرين دموعنا في رمضان؟ فاكرين فرحة قلوبنا في كل يوم في رمضان
فاكرين لمتنا على الفطار واحنا فرحانين بفطرنا وفرحانين بصومنا وفرحانين بالتراويح اللي احنا نازلين لها. فاكرين رمضان يا جماعة لازم السنة كلها تبقى رمضان لازم نفضل على العهد. لازم ما يبقاش الخطوة الصح الوحيدة في حياتنا هي رمضان. لازم الاتناشر شهر يبقوا زي رمضان لازم يا جماعة. ما قدرناش اختيار
ده والا مش هنوصل. زي اللي مش هيمشي العشر ارقام في المحمول مش هيمشيهم صح مش هيوصل. عايزة توصلي لربنا لازم الاتناشر شهر يبقوا رمضان. عايز توصل لربنا لازم الاتناشر شهر يبقوا لرمضان. ما ينفعش يا جماعة. يا اخوانا يا اخوانا ده ربنا عمل لسيدنا موسى ميقات اربعين يوم عشان سيدنا موسى
ربنا فيهم. العلماء علماء السلف قالوا ان احنا كمان لنا ميقات. احنا كمان لنا ميقات! زي سيدنا موسى ميقات نبقى اقرب ما نكون من الله فيه! ميقات تجري على ربنا واحنا بنقول عجلت اليك ربي لترضى. زي سيدنا موسى؟ ايوا. ميقات واربعين يوم زي سيدنا موسى اربعين يوم؟ ايوا. هو المقاد ده ايه؟ العلماء
قالوا المقابض ايه؟ قالوا تلاتين يوم في رمضان والعشرة الاوائل من ذي الحجة اللي جايين بعد اسابيع هم كمالة الاربعين يوم. مش قلت مش قلت لكم الباب لسه ما اتقفلش. مش قلت لكم يا جماعة. مش قلت لكم المهمة لسة ما خلصتش. مش قلت لكم يا اخواننا. مش قلت لكم لسه. ابواب الجنة لسه مفتوحة. ابواب
لسة مفتوحة. انت سامعة انا باقول لك ايه ؟ ابواب الجنة لسة مفتوحة. اجري. اجري على قد ما تقدري، اجري، لسة النقاط ما خلصتش. لسة بينا وبين ربنا ماذا بعد رمضان؟ هنعمل ايه بعد رمضان؟ انا مش عايزك تبقى عامل زي اللي لابس جلابية بيضا ونزل الشارع فقامت جاية عربية قامت ماشية على شوية طين طرطشت عليه شوية طين
بص لقى الجلابية اتوسخت قام نازل متمرمغ في الطين. قال ما هي باظت باظت. اوعي تبقي بعد رمضان خارجة بالجلابية البيضا النضيفة الطاهرة. تبقى خارج من رمضان الجلابية البيضا من الذنوب الخالية من الذنوب. تلاقي شوية معاصي جم عليك وقعت واقعة. غلطت غلطة. طول ما هي باظت باظت وتقوم مضيع كل اللي فات. اوعوا يا جماعة
اوعوا يا اخوانا يا جماعة رمضان ما كانش ايام. رمضان ما كانش موسم يا جماعة. رمضان ده كان وقفة بنعدي المسارنا فيها. رمضان ده كان شحنة بنتشحن فيها عشان ننطلق عشان كده اوعوا تفتكروا ان انا وانا بتكلم النهاردة وبقول لكم هذا بعد رمضان وفاكرين رمضان اوعوا تفتكروا ان انا بقول لكم بعد رمضان نثبت ازاي لا بعد رمضان ننطلق
ازاي؟ بعد رمضان الشحنة دي نفرغها في ايه؟ درس النهاردة كله مهم عملية. درس النهاردة كله مهام عملية. كله مهام مطلوبة مننا بعد رمضان ما ينفعش ان احنا نضيع منها ولا مهمة. اومال احنا اتشحنا في رمضان عشان ايه ؟ عشان خلاص موسم وعدى في الشركات الكبيرة لما يحبوا يعملوا تجديدات واصلاحات فيها بيعملوا
حاجة اسمها شات داون يعني ايه شات داون ؟ يعني الشركة تتقفل تماما. الموقع يتقفل تماما. الموزفين ياخدوا اجازة. الله! وبعدين! طب ما كده الحركة تتعطل! لا! ده الايام اللي بيشتغلوا ليل نهار في اصلاح الموقع. واول ما الموقع بيتصلح بيرجعوا يشتغلوا اضعاف الطاقة اللي فاتت. اهو ده رمضان شات داون. كلنا
بنقفل كل حاجة في حياتنا. وبنقبل على الله نتشحن نتشحن نتشحن عشان ايه ؟ عشان بعد رمضان ننام لا عشان نشتغل بعد رمضان باضعاف طاقتنا. ماذا بعد رمضان يا اللي فاكرين رمضان. يا اللي لسة رمضان في قلوبكم. يا اللي زعلانين. ان ما ينفعش رمضان يبقى فيه كل العبادة ديت. وبعد رمضان فيه الفتور ده لو قسمنا شاشة نصين
فين نص الامة من تلات اسابيع المساجد والاعتكافات والتهجدات والليالي الوترية والبكاء والدعاء ونص الوقتي واحوالنا الوقتي لا يمكن يا جماعة حد يصدق ان الامة دي هي الامة دي. ان دول هم دول. المهام اللي علينا بعد رمضان. المهمة الاولى ركزي معي بقى. ركز معي في المهام العملية بتاعة النهاردة
الدرس النهاردة مش كلام. درس النهاردة مهم عايزين ننفزها. المهمة الاولى العبادة بعد رمضان. هتعملي ايه في العبادة بعد رمضان؟ هتعمل ايه قال رسول الله صلى الله عليه وسلم كان ثلاثة ممن كان قبلكم على سفر فاواهم المبيت الى غار. دخلوا غار. فنزلت صخرة
من الجبل فسدد باب الغار ايه ده! قبل كده لما كنا بنقول الحديس ده ما كناش فاهمين يعني ايه صخرة تقع من جبل. انما بعد اللي حصل في الدويقة يوم ستة رمضان لما وقعت الصخرة من المقطم
وقعت على ستميت بني ادم فهمنا يعني ايه صخرة تقع من جبل. فهمنا الصخور اللي بتقع من جبل دي حجمها قد ايه؟ صخرة يا جماعة الفين طن. اتنين مليون اتنين مليون كيلو. وقعت الساعة سبعة الصبح على ستميت بني ادم في بيوتهم. تخيل واحد نايم الساعة سبعة الصبح وهو نايم اتنين مليون كيلو يقع على دماغه. انتم متخيلين يعني ايه
يعني موت الفجأة جه لستمية واحد في لحزة! يعني موت الفجأة ممكن ييجي لاي حد في لحزة! يعني لازم نكون مستعدين! بس انا مش عايز اقول كده! ده انا عايز انا الواحد استغرب والله يا جماعة
اول ما الصخرة وقعت الدفاع المدني نزل يحاول يرفع يحاول يفتت مش قادر. نزلت الشرطة الشرطة بامكانياتها. مش قادرة نزل الجيش ما عرفش الصخرة ولا يرفعها. خمسة وتمانين مليون بني ادم في جمهورية مصر العربية. بكل امكانياتهم وتطوعاتهم. حتى هزه اللحزة الصخرة كلها
ما اترفعتش بالكامل. قلت سبحانك يا رب! النبي عليه الصلاة والسلام حدثنا عن نفس الموقف داهو. تلاتة اتقفل عليهم صخرة وقعت من الجبل. نفس الموقف داهو ما كانش واقف خمسة وتمانين مليون بني ادم برة يحاولوا يفتتوا الصخرة لها. ما كانش معهم غير ربنا. التلاتة رفعوا ايدهم. والتلاتة قالوا يا رب. والتلاتة توجهوا بالاعمال الصالحة
الصبحة والصخرة انفرجت. ياه! يعني العمل الصالح قوته اكبر من قوة خمسة وتمانين مليون بني ادم ايه ده! ايه يا جماعة ده! يبقى العبادة اللي احنا بنعبدها ان احنا مش مقدرين قيمتها بقى. يبقى يا اللي بتصوم ويا اللي بتصومي ويا اللي بتصلي قيام الليل. انت ما انتاش مقدر انت
ايه! انتم مش مقدرين العبادة دي في حياتكم سمرتها ايه! انتم مش فاهمين يا جماعة! الامانة دي سمرتها ايه في حياتنا! سمرتها خطيرة في الدنيا! في الدنيا حديث قدر لما الرسول عليه الصلاة والسلام اخبرنا ان الخضر الخضر في سورة الكهف سمي الخضر لانه جلس على فروة بيضاء فاخضرت. يعني ايه؟ عارفين الارض الجير البيضا
اللي هي اه يعني اشد قحط من الصحرا. قعد عليها اخضرت. يا جماعة الانسان اللي عارف ربنا ده يحط ايده في الصحراء تخضره. يحط ايده في ارض جيرية لا يمكن ان تنبت. تخضر العمل الصالح ده عند الموت. عند الموت الكون كله بيتقلب عشانك. لو انت من اهل العمل الصالح. لما روح المؤمن بتطلع
صلى عليها كل ملك بين السماء والارض. وصلى عليها كل ملك في السماوات. وما من ملك على باب من ابواب السماوات. الا ضرها ان تعرج هذه الروح المؤمنة من هذا الباب. كل الكون بيتقلب عشان الروح المؤمنة. اللي كان بيعمل الاعمال الصالحة. العمل الصالح يا جماعة بيقلب القبور بتاعتنا
تحت الطين طين. تحت التراب تراب. انما الرسول قال لا. اصحاب العمل الصالح تحت التراب روضة من رياض الجنة روضة من رياض الجنة. يعني مارينا مسلا يعني ينزل يلاقي مارينا. يعني ينزل يلاقي مسلا المنتجعات السياحية لأ ده دي روضات من رياض الدنيا. روضة من رياض الجنة
بسبب ايه اللي قلب الطين روضة من رياض الجنة العمل الصالح يا رجالة. العمل الصالح يا اخواني العمل الصالح العبادة. يا جماعة احنا كل يوم في مجتمعنا بيحصل كارسة جديدة وما بنترجمهاش. نصحى النهاردة على زلزال. نصحى بكرة على صخرة وقعت من المقطم. نصحى بعده على صخرة وقعت تاني برضو بنفس الجبل بس اصغر
احنا ما عدناش يا جماعة بنترجم الرسايل ديت. المقطم وما ادراك ما المقطم! واللي بيحصل فوق المقطم! وتحت المقطم وحوالين المقطم! فوق المقطم! الخمر فجور وزنا فوق المقطم تحت المقطم عشوائيات المقطم. السينما المصرية نفسها عملت عليها كزا فيلم. في مدى الفساد اللي موجود في هزه العشوائيات
في مدى الفساد الرهيب اللي موجود في هزه العشوات والجرايد بتتكلم من شهور على الموضوع داهوت. يعني تحقيقات تحقيقات موجودة على المناطق دي. سبحان الملك الجليل طبعا فيها ناس صالحين وفيها ناس طيبين ولكن الفساد كثرة الفساد. المقطم يا جماعة اللي حواليه المعاصي بتاعة القاهرة اللي حواليه. انتم عارفين ان المقطم ده مدفون
كن في شهداء الصحابة في فتح مصر انتم عارفين ان المقطم ده مدفون فيه مين ؟ عارفين اطهر ناس على وجه الارض مدفونة في هزا الجبل. انتم متخيلين! الجبل ده كمية المعاصي اللي بقى محاط بها
ازاي ما تهبطش صخور منه؟ ازاي يا جماعة؟ ازاي بعد كل اللي احنا بنعمله؟ اهو ده كلام ربنا. وحسبوا الا تكون فتنة. حسبوها غلط عصوا ربنا وحاسبوا الا تكون عقوبة. حسبوا ان هم هيعصوا وهيعدوا من غير عقوبة. حسبوا ان ربنا مش هيعمل لهم حاجة. حسبوها غلط. حاسبوا الا
عقوبة في كل حاجة في دنيتهم وفي صحتهم وفي الجو وفي المال وفي وفي كل حاجة حسبوا الا تكون فتنة. ده ده الناس الوقتي تلاقي الزلزال حصل الناس بتبص والا تكون فتنة. ليه الزلزال يحصل؟ تلاقي العنوسة بتنتشر حاسبوا والا تكون فتنة. ليه؟ ليه المشاكل بتنتشر؟ ليه الفقر بينتشر
ليه الحر بيزداد ؟ حاسبوا الا تكون فتنة. ياه! ان لك الا تجوع فيها ولا تعرى. وانك لا تظمأ فيها ولا تضحى، الكلام اللي ربنا قاله سيدنا ادم يا ادم يا ادم حافظ على العهد يا ادم عليه السلام مش هتجوع مش هتدوق برد مش هتدوق حر. اول يوم ادم نزل فيه على وجه الارض. اول يوم
حس فيه بالبرد والحر والجوع والعطش ويفتكر كلام ربنا زي ولله المثل الاعلى مالك بيقول لابنه يا ابني يا ابني ما تفرطش في ملك ابوك يا ابني عشان ما عشان ما تجوعش عشان ما تتعبش. هو مش واخد باله! يعني ايه كلام ابوه! هو ما داقش الكلام ده اصلا! هو ما يعرفش يعني ايه ذل! لما يضيع ملك ابوه ويجرب ويندم
على كل كلمة قالها ابوه. لو عصينا ربنا هنندم يا جماعة. هنندم على كل تحزير ربنا حزرنا منه. والله العظيم يا جماعة. حاسبوا الا تكون فتنة كل يوم كارسة جديدة في مجتمعنا وفي العالم. الازمة الاقتصادية اللي في العالم دي بسبب ايه ؟ اوروبا وامريكا. اشمعنى اوروبا وامريكا؟ الدنمارك والتواطؤ اللي تواطؤوه معها
لما سبوا النبي عليه الصلاة والسلام. ادي جزء من انتقام ربنا للنبي عليه الصلاة والسلام. فاكرين ايامها لما قالوا لو قاطعتم الدنمارك هنقف باقتصادنا جنبها؟ اهو اقتصادكم كله اتضرب. واحد هيقول يا اخي ده الازمة بدأت تتصلح بعد ايه ؟ بعد ما اكتر من الف مليار دولار من دم قلبهم طلعوها. عشان يحلوا بها هزه الازمة
حاولوا انهم يسندوا بها هزه الازمة. العبادة بعد رمضان. في الاعلانات بتاعة الفيلات بتاعة علة القوم والشقق بتاعة الاغنيا اوي بقى مش الشقق العادية. يكتبوا دايما في الاعلان ايه؟ نحن نهتم بادق التفاصيل. واخد بالك
اهو احنا عايزين نعبد ربنا كده عشان تدخل الجنة وتلاقي ادق التفاصيل في النعيم من نصيبك. لازم ادق التفاصيل في العبادة تعملها تجاه ربنا لازم ده يبقى شعارك. يا رب انا باهتم بادق التفاصيل في طاعتك. يا رب انا واضع صبعي في التشهد. انا انا بالنسبة لي اه حاجة بتعبد لك بها يا رب
بعد رمضان. المهمة التانية. المهمة التانية بعد العبادة. بعد الصيام والقيام. القرآن بعد رمضان يا جماعة. القرآن يا اخواننا. انا لو الفت كتاب والكتاب نزلت في بلد من البلاد لقيت واحد ماسكه وقاعد يقرا فيه وحاطه في جيبه ومهتم به وبيحفزه كلمة كلمة كلمة هاحبه قد ايه. تخيل انت ربنا هيحبك بسبب
للمصحف وقرايتك فيه قد ايه ؟ الكتاب الوحيد في تاريخ البشرية كلها اللي ملايين حافظينه بالكلمة بالحرف ما فيش كتاب في تاريخ اتحفظ كده. يا جماعة ده الصفحة فيها ست الاف حسنة. ستميت حرف بست الاف حسنة. يعني انت في نص ساعة احسبها معي. في نص ساعة تقرا جزء
تاخد حوالي مية وعشرين الف حسنة. فوق المية الف حسنة في نص ساعة. عايز ايه؟ عايز ايه؟ ما سمعتش كلمة ابن مسعود وبيقول ان اصفر البيوت ان اصفر اصفر جاية من صفر. ان اصفر البيوت البيت الذي ليس فيه شيء من كتاب الله. يعني ايه اصفر
البيت صفر صفر في البركة. صفر في الخير. صفر في السعادة. صفر في القرب من الله. صفر في القيمة عند ربنا سبحانه وتعالى صفر يعني انت من غير القرآن صفر على الشمال. انت من غير القرآن صفر على الشمال. القرآن هو اللي بيعمل لنا قيمة. سيدنا عمر بن الخطاب
اما حفز سورة البقرة دبح دبح جمل. دبح ناقة لما حفظ سورة البقرة عارف قيمة اللي ربنا رزقه به. يا جماعة ده الذي يقرأ القرآن وهو ماهر به اللي ما بتقروش القرآن. يا اللي لازم تقروا القرآن كل يوم. الذي يقرأ القرآن وهو ماهر به مع السفرة الكرام البررة. شوفوا انتم كنتم صفر قبل
سفرة الشمال. بقيتي مع القرآن سفرة. سفرة زي الشمس المسفرة. وشك منور. كلامك نور. لسانك نور. الكرام اللي معناه انهم نضيف. قلبهم نور البررة اللي جوارحهم ليل نهار في العبادة وفي الطاعة. جوارحهم نور. القرآن بيرفعنا يا جماعة. القرآن بيرفع كل شيء في حياتنا. ده لمين؟ ان
الذين يتلون ايات الله. يتلون مش تلو يتلون كل يوم كل يوم. كل يوم هم دول. هم دول اهل القرآن. هم دول اللي ربنا بيتقبلهم هم دول اللي عارفين قيمة هزه المعجزة. احنا من غيره صفر على الشمال. عرفتم ليه؟ عرفتم ليه احنا مليار ومتين مليون وغزمة حسرة؟ لان معزمهم صفار
عرفتم ليه احنا مليار ومتين مليون والعراق بتتهدم ؟ لان معزمنا صفار. عرفتم ليه احنا مليار ومتين مليون؟ والغرب متحكم فينا لان معظمنا فار طب اللي يخليني ما ان الصفر اللي يخلي لي قيمة. اللي يحييني ويحيي قيمتي في الحياة. ايه ؟ القرآن. كتاب الله سبحانه وتعالى
كتاب الله القرآن بعد رمضان. هنعمل ايه مع القرآن بعد رمضان؟ لازم يبقى لنا ورد يومي سابت. لازم يا جماعة لازم المهمة دي ما تخرجش من ايدينا. لازم نعرف احنا عايزين ايه
وهنوصل ازاي ؟ والسلاح بتاعنا ما نتخلاش عنه ازاي ؟ كتاب ربنا. كتاب الله. اكتر حاجة تخلي ربنا يحبك. كان احد اخوان الدعاة بيقول انا عايش في الدنيا دي عشان ربنا يحبني. قلت سبحان الله! طب ما اكتر حاجة تحبب ربنا فينا القرآن! يبقى هو الطريق لحب ربنا اهو
ربنا يحبك اهو. الطريق ان ربنا يحبك اهو. كتاب ربنا عايز سواب القرآن. عايز حب ربنا القرآن. عايزة ما تبقيش صفر في الحياة. القرآن عايز تبقى من السفرة شمس بتنور للدنيا كلها. شمس من كتر النور اللي جواك. لما بتتكلم النور بيخرج على لسانك القرآن. عايزين ايه
اي حاجة انتم عايزينها حلها ان الذين يتلون ايات الله. ان الذين يتلون القرآن الكريم العظيم المجيد من قبل الله سبحانه وتعالى يعينا على طاعته يا رب. اللهم امين. المهمة التالتة بعد العبادة في رمضان
وبعد القرآن في رمضان. المهمة التالتة التوبة في رمضان. التوبة بعد رمضان. يعني ايه التوبة بعد رمضان؟ يعني ايه التوبة؟ يعني ما فيش معاصي يعني ايه ما فيش معاصي. كنت كلمتكم في رمضان درس اسمه غباء في غباء. غباء العاصي غبي. كل ما الواحد بيقرا القرآن بيحس ان العاصي غبي. كل ما
واحد بيمشي في الشارع بيحس ان العصر غبي. يعني قول الله قول الله سبحانه وتعالى فاين تزهبون؟ تحسك ان العاصي غبي اين تذهبون؟ واحد ماشي وصل لسده نفق في وشه سد فوق سد يمين سد شمال سد. انت ايه اللي دخلك السكة السد دي يا ابني؟ العاصي انسان غبي زي ما ربنا بيقول خسروا انفسهم. خسروا
ازاي ؟ لو واحد لسة شاري عربية جديدة وعربية جميلة وطالع بها ورايح مشوار. وهو على شريط قطر العربية عطلت. فهو قاعد في العربية بدأ يحاول انه العربية باي وضع. عربية عربية جديدة وجميلة بيحاول يمشيها العربية ما بتمشيش. وبيحاول يمشيها باي وضع لها القطر جاي. قدامه اختيار من اتنين
يا ينزل ويجري ويسيب العربية هو هينجو. بس العربية هتبقى راحت بس هو نجا. يا اما يفضل يحاول ولو فضل يحاول وفشل هيخسر العربية لو هيخسر حياته. هو الاختيار ده كل عاصي بيتحط فيه. يا جماعة العاصي غبي. هو ممكن يخسر عربية هيعوض لاحسن منها. بس هينجو بحياته
هو ممكن يخسر معصية او يسيب معصية هو نفسه فيها. ولكن هينجب حياته في الاخرة. انما العاصي بيقول لك لأ انا افضل احاول في العربية. بيضيع في الاخر هو والعربية
والمعصية. احيانا ربنا بيحطنا في الاختبار ده. انت بتحب العربيات. بتحب المعصية ولكن الاخرة جاية. لازم تعمل حساب الاخرة لازم تهرب من النار. النار هي لازم تهرب من النار. النار جاية على كل عاصي. لازم تنجو بنفسك. انت مصمم انك انت تفضل جواها. ما ينفعش. هتروح انت وهي. يبقى العاصي غبي ولا لأ؟ غبي
ليه خسروا انفسهم؟ غمل ان ربنا سبحانه وتعالى لما بينزل عقوبة عليه بيعاقبه بانه يحرمه من الحاجة اللي عصى ربنا عشانها. سبحان الله العظيم يعني انت بتعصي ربنا عشان حاجة تتحرم منها
هو ربنا في القرآن قال فيه تبديل. فيه نوعين من انواع التبديل. النوع الاول في سورة البقرة فبدل الذين ظلموا قولا غير الذي قيل لهم فانزلنا على الذين ظلموا رجزا من السماء. وقفت قلت يا رب ليه من السماء؟ ليه العقوبة نزلت من السماء؟ لان الايات اللي قبلها ربنا كان بيقول المن والسلوى
من السماء والغمام بيظلل عليهم من السماء. كأن ربنا بيقول فبدل الذين ظلموا. لما بدلوا ربنا بدل عليهم. السما اللي كانت مصدر النعمة بقت مصدر الشقاء. مدير الشغل اللي كان بيحميك هو اللي يعديك. المصادر الامن في حياتك تبقى مصادر الرعب. يعني ايه؟ يعني لو بدلت بالمعصية كل حاجة في حياتك
بالعكس العكس بقى في سورة الفرقان اولئك يبدل الله سيئاتهم حسنات. اللي بدل من معصية للطاعة ربنا يبدل له كل مشاكل حياته نعيم يعني قدامك تبديلين. هتبدلي للمعصية هيتبدل عليك. وكل نعمة في حياتك هتبقى شقاء. هيتبدلي للطاعة وللتقوى ولل
توبك الى الله هيبدل لك كل شقاء في حياتك نعمة. وحاجة تبقى في مرضاتك وحاجة تبقى في سعادتك. هنختار ايه من الاتنين يا جماعة؟ هنختار ايه من اختيارين لازم نختار حاجة من الاتنين. لازم الهربانين من ربنا هربانين ليه؟ اللي بيجروا بعاد عن ربنا بيجروا بعاد عنه ليه؟ كأنهم حمر مستنفرة
فرت من قسورة بتهربوا منه ليه؟ بتهربوا من الرحمن الرحيم ليه؟ ليه يا جماعة؟ يا كل واحد عصيت ربنا بتهرب منه ليه؟ يا كل واحد زي كل شاب عصيت ربنا في المقطم واسكندرية والساحل الشمالي. يا كل فتاة عصيتي ربنا في الدوحة والبحرين ودبي. يا كل واحد عصى ربنا في كلية
او معهد او جامعة. يا كل واحد عصى ربنا في اي مكان باي معصية. بتهربوا منه ليه؟ ابواب رحمته مفتوحة وما بتتقفلش هتتقفل. ابواب الرحمة دي بالزات لا رمضان ولا بره رمضان ده في كل سنة. وفي كل لحزة مفتوحة قدام الجميع. الباب ده بالزات ما بيتقفلش قدام حد
اه لو نعرف ربنا هنفرح به اوي والله يا جماعة. لو عرفنا ربنا كنت جاي النهاردة اكلمكم عن الفرح بالله. الفرح بالله قد ايه لو عرفناه هنفرح به قد ايه لو عرفناه حياتنا كلها هتبقى افراح. قد ايه لو عرفت ربنا ايها العاصي وايتها العاصية قد ايه لو عرفنا ربنا كلنا. حياتنا كلها
كنا نقول له فرحانين بك يا رب. فرحانين ان لنا رب بيتوب علينا من الزنوب. زي عبد كان في مملكة ملك وبياكل ويشرب وساكن. الملك بدأ يصدر امر وراء امر وراء امر. بدأ يكسرهم. انا مش قادر استحمل التكاليف دي. ولما ايقن انه هيتعاقب هرب. وجري برة المملكة. وقال انا اروح اشوف مملكة تانية اعيش فيها على راحتي
من غير ما حد يأمرني وينهاني. اعيش زي ما انا عايز وهاكل وهشرب وهشتغل. خرج اتلطم في البلاد اتشرد اتزل. ما فيش مملكة قبلته. بعد سنين من الزل انا رجعت
تاني ارجع اعيش في المملكة تاني. بس الملك ممكن يسجني. طب وبعدين بس انا ما عنديش مأوى تاني. وهو راجع قعد يفكر. يقدم رجله ويأخر رجل. يا ترى هيأمر جنوده انهم يسجنوني كم سنة؟ يا ترى الملك هيأمر جنوده انه بيجلوني يجلدوني كم جلدة؟ يا ترى الملك اصلا هيأمر جنوده انهم يفتحوا لي الباب ولا مش هيرضى
واول ما وصل للباب فوجئ ان اللي نازل يفتح له الباب بنفسه هو الملك. لا اله الا الله. يا جماعة الفرح لنا رب حليم حليم ربنا يا جماعة العضو اللي انت عصيتي به ربنا وانت بتعصيه كان الغزا اللي بيغزيه عشان
تقدري تعصي به ربنا اللي بيبعته للعضو ده يعني كان قادر الله كان قادر. وانت بتبص للحرام انه يمنع القوت عن عينك تتعمي. الله كان قادر وانت بتتكلمي في الحرام
انه يمنع القوت عن لسانك ما عدتيش تنطقي. الله كان قادر. وانت بتسمع الاغنية الحرام يمنع القوت عن ودانك. ما عدتش تسمع. الله كان قادر وانت ماشي للمشوار الحرام. او ماشي مع واحدة يمنع القوت عن رجليك تتشل. الله كان قادر وانت بتشرب سيجارة وبتشد نفس. يمنع القطعة
رئتك تتخنق ولكن ما عملش كده. يا جماعة يا اخوانا العاصي ربنا ما بيحرقوش. ما بينسفوش ما بينزلش عليه شهاب من السما يحرقه وشقه نصين. العصر ربنا بيكرمه وبيرزقه وبيتجوزه وبيشفيه وبيعطيه وبيكرمه وبيجيب دعاؤه وبيتوب عليه
العاصي ربنا بيقول له قل يا عبادي الذين اسرفوا. يا عبادي لسة بتنسبهم لنفسك يا رب بعد اللي عملوه. لسه يا رب تفرح انك لك رب ستير ستر عليك. ستر عليك
لو الصحيفة بتاعتك حد عسر عليها وصورها ووزعها على اهل المنطقة بتاعتك كلها. وشافوا المعاصي اللي بينك وبين ربنا. اللي لو اخوك عرفها مش هيسكن معك في بيت واحد. تخيل ساعتها
بيحصل ايه ؟ ساعتها تقدر تعيش وسط يوم ربنا يعلم عنك المعاصي دي وسترك. هو اللي ساترك. لو انت واقف في اتوبيس بدأت تحس بايد في جيبك. بتبص كده لقيت
قومي بيسرق محفظتك وبيمد ايده. رد فعلك هيبقى ايه؟ هتصرخ هتصوت هتلم الناس. تخيل لو واحد قال لأ انا مش انا مش هفضحه انا مش هخلي الناس تعرف ان هو حرامي. وسكوت لغاية ما سرق. تخيل لو انت بعد كده كمان وقفت تخفي اسار رجليه. عشان ما يجيش حد
ان الناس في يوم من الايام يقول له يا حرامي تبقى انت ايه؟ تبقى رحمتك ايه؟ يبقى انت تخيلوا ان ربنا بيسترنا وهو اللي اسرار معاصينا وبيستر علينا. عشان ما حدش يعرف ان احنا عصاة. عشان ما نتفضحش رغم ان هو اللي اتعصى. وهو اللي انتهكت حرماته
هو اللي تجر عليه. انك تفرح. انا عايزك تهتف تقول له فرحان بك يا رب. فرحان بك يا رب. فرحان ان له رب بيفرح بي. بيفرح بي والله افرح بتوبة احدكم. افرح بتوبة ايه ؟ ربنا يفرح بالزني! يفرح بالقتل! يفرح بالسارق! يفرح باللي فجر
في الارض لما ترجع له وربنا يفرح به ايه؟ يفرح بمين؟ يفرح بنا احنا لما نرجع له لله افرح بتوبة احدكم. من ايه يا رسول الله؟ من راجل كان في الصحراء ومعه الدابة عليها اكل وشربه غفل عنها لاي سبب من اسباب شردت الدابة ما لقهاش ما لقهاش الراجل هيتجنن ده اكله ده شرب ده حياة
بدأ يدور طب ادور فين ؟ يمين ولا شمال ولا قدام! انا مش عارف اصلا يمين من شمال. طب اروح فين ؟ قعد يدور لغاية ما يأس. فايس من الحياء
اوى الى ظل شجرة وقال انتظر الموت خلاص انا مستني الموت. مستني الموت لقى دبيته قدامه. تخيلوا فرحه اصورها لكم بتصوير من حياتنا الدويقة. صخرة الدويقة احد الشباب بيقول صاحبه لما وقف عليه الصخرة فضل يتصل به بالمحمول يقول له انجدوني الحقوني. لغاية العصر. وعند العصر خلاص انقطعت الاتصالات مات الله يرحمه
مات تخيل لو انت تحت الصخرة داهي. وبدأت لسه ايدك فيها صحة انك تمسك المحمول وتتصل. وبدأت تتصل بواحد واحد. الحقوني. انجدوني ده تحت الصخرة. انا انا بموت. انا حد يلحقني حد يغيظني حد ينجدني. اتصلت بليستة المحمول كلها. وبعد يوم يوم ونص يومين يئست من الناس
وايقنت انك ميت. وخلاص وما عدتش قادر تمسك المحمول. خلاص تحت الصخرة نمت وانتظرت الموت. يأست من الحياة انت في الوضع ده. لقيت فجأة الصخرة بتتشال. وفجأة واحد بيأزيك مية وفجأة واحد بيقومك. وفجأة واحد بيعلق لك محاليل عشان ينجدك. تفرح قد ايه؟ يبقى
فرحتك قد ايه هي ديت فرح ربنا بك وبك لما بتوبوا اليه اشد. فرح ربنا بي انا لما باتوب اليه اشد من كده ياه! ما افرحش به ازاي! ازا كان هو بيفرح بي فرح انا عمري ما هاقدر افرح به. قد هزا الفرح، التوبة بعد رمضان. المهمة التالتة
يا جماعة كفاية معاصي يا جماعة. كفاية زنوب يا جماعة. كفاية اعراض يا جماعة كفاية. كفاية يا جماعة. والله والله ما بعد كده الا ان لم يرحمنا الله. وهي دي المهمة الرابعة. الدعوة بعد رمضان. العبادة بعد رمضان. القرآن بعد رمضان
التوبة وترك المعاصي بعد رمضان الدعوة بعد رمضان الدعوة. بعض اخواني جايين من اندونيسيا كانوا في الدعوة الى الله. بيقولوا لي اندونيسيا تلتاشر الف ما بين كل جزيرة وجزيرة ساعتين بالطيارة او تلت تيام بالمركب. التنصير والمنصرين مستغلين الوضع ومنتشرين انتشار فزيع
بيقولوا الناس هناك هتموت على الدين. نزلوا جزيرة من الجزر ستين الف واحد بيقولوا ستين الف واحد عايزين يتعلموا الفاتحة ما بيعرفوش يقروا الفاتحة. عايزين حد مننا يروح يعلمه من الفاتحة
حد من الدعاة ولا المسلمين اللي شايلين مسؤولية الدين يروح يعلمهم الفاتحة. مسؤولية الدين الدعوة الى الله يا اخوانا. الدعوة عندنا في المنصورة من عيد من يومين السما شتا اتحجر. السما شتت جليد. مش بس مش جليد مش البرد. اللي طول عمره بينزل في اي منطقة. شتا الطوب يا جماعة. شتا الطوب على
قدامنا ازاز العربيات اتكسر فيه عربيات ازازة اتكسر فيه محلات ووجهات اتكسرت فيه ناس اتبطحت فيه ناس اتعورت انت متخيل لما السما طوبى تنزل منها على دماغ واحد من على بعد قد ايه. الواحد كان قبلها كان لسة في حالة في الجامعة حالة زنا مزبوطة في الجامعة والعياز بالله. قبلها بايام
احد اخوانا حلم احد اخواننا حلم ان السما بترجم الارض وهو عنده عربية كده حلم ان عربيته اتكسرت. قلنا سبحان الله! تأويلها واضح. المنكرات اللي بتحصل دي كلها وما فيش دعوة الى الله. وما فيش حد بيدعو الى الله. وما فيش حد بيقول
عاصي فوق وتوب. كل ده لما العقوبة هتنزل هتنزل على الطائع وعلى العاصي. هتنزل على الاتنين. زي السما لما نزلت الطوب الجليدي بتاعها من عدة ايام عندنا في المنصورة رسالة للصالح قبل الفاسد
رسالة بتقول ان لما السما هترجم هترجم الكل. المنكرات اللي موجودة يا اخوانا. المنكرات اللي موجودة. دلوقتي والعياذ بالله. حالات الفجور حالات الزنا بقت في نهار رمضان والعياذ بالله. فين الدعوة الى الله؟ فين الدعوة؟ قدمنا ايه لدين ربنا؟ الواحد يمشي في الشارع. ايه ايه اللي في الشارع؟ ام انس ام انس ابن ما لك
راحت للنبي قالت له يا رسول الله عليه الصلاة والسلام ما من بيت من بيوت الانصار الا اتحفك تحفة. اداك حاجة واني لم اعطك شيئا واني لك انس ابني حتى يخدمك. يا رسول الله دي تحفتي اليك. انا يا رسول الله دي الحاجة اللي اقدمها للدين. انت قدمت ايه؟ انت عملت
ايه! انت احنا قدمنا ايه يا جماعة! الواحد يمشي في الشارع! البنات ماشية في الشارع واحد زي شاب بيقول لي دفعتنا فيها خمسمية بنت! تلاتة كاشفين شعرهم! ولكن الباقي محجبات! البنات دلوقتي ماشيين ما فيش حاجة لون التانية! الاشهار ده ما لوش علاقة بالايه! والله ما انا عارف! زمان كانوا بيلبسوا جيبة وبلوزة! الوقت ما عدتش عارف اصلا
ده اسمه ايه ؟ الواحد لما بيمشي في الشارع بيفتكر الضفادع البشرية والله يا جماعة. الشارع مليان ضفادع بشرية. شكل الضفادع في الالوان وفي اللبس وفي ايه يا اخوانا ايه اللي احنا
ده يا جماعة. وصلنا لده ازاي ؟ تخيلوا لو شاب قاعد في البلكونة شاب من الشباب وبيقرا الجرنال بيتابع اخر اخبار المباراة الخطيرة. اللي هتتلعب الليلة ما بين الفريق الفلاني والفلاني. وبيتابع باهتمام. ابوه دخل
من بوابة العمارة طلع على ابوه ناس بالسكاكين قعدوا يقطعوا في ابوه. الناس تعمل ايه؟ الناس طلعت تجري. جرت على الولد جرت عليه دخلت عليه البيت في البلكونة. قالت له الحق ابوك بيتقطع تحت
قال لهم ابويا ابويا حبيبي انا بيتقطع ده لا يمكن ابدا. لا لا لا انا ما اسكتش بس الماتش والمباراة والاخبار بتاعة المباراة لأ ما اقدرش اما اخلص المباراة آآ اشوف ابويا ما اقدرش ان انا ما اتابعش اخبار المباراة. ده حياتي. جه
على بونتو بنتو اللي قاعدة بتابع اخر اخبار اخر حفلة اتزاعت في دبي في دبي في بس مسجل بقالها اربع ساعات مستنية الحفلة قالوا لها الحقي ابوك بيتقطع تحت ابويا
حبيبي انا لأ. لا يمكن ان انا اتصل باي حد. انا هطلب اي حد. انا اطلب البوليس. انا اعمل اي حاجة بس اه المغني اللي انا مستنياه بقى له اربع ساعات ده جاي خلاص اهو. ما اقدرش. ما اقدرش اسيب المغني اللي انا باحبه. طب ابوك بيتقطع ما اقدرش ما اقدرش اسيبه. لما المغني يخلص
جروا على اخوهم التالت اللي جوة الاوضة قافل على نفسه بيتفرج على موقع قزر. كسروا على ايه الباب ودخلوا قالوا له الحق ابوك بيتقطع تحت! قال لهم ابويا ابويا ايه! انتم ايه اللي
علي وده ادب ودي اخلاق انكم تكسروا الباب على واحد قفل الباب على نفسه امشوا اطلعوا برة. وطردهم ورزع الباب وراهم ايه رأيكم في التلات ولاد دول ؟ يستحقوا ايه ؟ الاكل
هو احنا نسعى اكتر منهم! دول ابوه متقطع! احنا دينا بيتقطع! دول ابوهم بيتقطع وسكتوا! احنا دينا بيتقطع وساكتين! احنا غزل متحسرة بقالها سنتين. متحاصرة من اليهود وساكتين. احنا العراق بتتقطع وساكتين. احنا المنكرات في الشوارع. ما بنقولش لحد اتق الله. ما بنتعلمش
كلمتين في دينا ندعوا الناس بهم ونعرف الناس دينهم بهم. احنا يا جماعة نستحق ايه؟ يعني تقييمكم كده عند ربنا نستحق ايه؟ ازاي؟ ازاي ولولا الدرجة دي ازاي عملوا شبابنا شاب كل همه محاضرة الصبح واقفة في الجامع بعد الضهر وسهرة في القهوة ولا في النادي بالليل ازاي؟ ازاي ما
اخونا ازاي الصحابة لما كانوا بيشوفوا الدين بيحصل له اي حاجة كانت الدنيا كلها بتتقلب. الدنيا كلها الدنيا كلها بتقف. ابو دوجانة لما شاف في احد النبي عليه الصلاة سلام. بيتعرض للقتل. طرسه بجسمه. رموا سهم. خده في ضهره وفضل مطرس النبي. ورا سهم وراه سهم وراه سهم. لغاية ما احد الصحابة بيقول
حتى صار ظهر ابو ابي دجانة كالقنفذ. عارفين القنفذ اللي ضهره كله شوك بقى ضهر ابو دجانة كده ومطرس النبي. عليه الصلاة والسلام عمارة ابن يزيد السكن فضل يقاتل قدام النبي عليه الصلاة والسلام لغاية ما قتل بيدافع عن النبي. لما قتل فضل يزحف كان قدام النبي يزحف لغاية
ما مس جسده. رجل النبي عليه الصلاة والسلام مس جسد النبي فمات. لم يسكن لم تسكن جوارحه ولم يسكن قلبه الا لما مس النبي عليه الصلاة والسلام ام عمارة تلثمت تلسمت ووقفت دافع النبي بالسيف. بالسيف رضي الله عنها. حنظلة بن عامر كان يوم الصباحية بتاعته يوم غزوة احد. يوم صباحيته. يوم
الصباحية وساب الجواز وساب وساب ساب الدنيا كلها وطالع يجاهد في سبيل الله. ساب الدنيا كلها. عشان ربنا وعشان الدين وعشان الاسلام اصحاب عواطف. لما انت يوم القيامة تقفي قدام اسماء بنت عميس. وتقول لك انا حاربت عشان الدين. واستحملت عشان الدين. انت عملت ايه؟ لما انت تقف يوم القيامة قدام ام عمارة
تقول لك انا خدت في كتف ضربة بالسيف وانا بدافع عن رسول الله. قعدت اتعالج منها سنة. وابني اتقطع حبيبي ابن زيد على ايد مسيلمة الكذاب. وفضلت اجاهد. ومسكت تكسفوا معركة اليمامة وحاربت به المرتدين. عشان ادافع عن الاسلام. انت عملت ايه؟ هتقولي لها ايه؟ لما مصعب يقف قدامك يوم القيامة. وانتم الاتنين قدام الميزان انت
اتوزن ويقول لك انا جسمي اتقطع حتت تحت راية الاسلام وانا بدافع عن رسول الله. صلى الله عليه وسلم. انت عملت ايه؟ انت عملت ايه؟ لما ابو بكر يقف قدامنا يقول لنا انا خرجت من مال اربع مرات. انا ضحيت بعمري عشان الدين. انتم عملتم ايه؟ هنقول ايه؟ هنقول ايه يا جماعة؟ هنقول ايه في الاستقالة العلنية
اللي احنا قدمناها للاسلام. والرسول الله صلى الله عليه وسلم مش فاضيين. مش فاضيين ندافع عن الدين. مش فاضيين. زمان لما الدين اتعرض على الصحابة ما اتعرضش عليهم بالثروة بتاعتنا دي
خالص. زمان كان الدين صورة واحدة دلوقتي فيه ملتزم وفيه متشدد وفيه آآ عادي. وفيه واحد متكسر كل زمان ما كانش فيه الكلام ده خالص زمان كان قبل عايز عايز تقول لا اله الا الله اه خد بالك. هتدخل دار الارقم. ولو اكتشف انك مسلم هتتعزب عزاب. ما فيش حجر يستحمله عشان البشر
وبعدها تاجر الحبشة وبعدها ييجي هجرة هتخرج من مالك ووطنك وبلدك واهلك وكل قرايبك وكل محبوباتك وهتهاجم وهتروح بلد تانية هتجاهد ليل نهار. وهتستحمل كل حاجة في الجهاد عشان الدين ينتصر. موافق؟ لو موافق قل لا اله الا الله. زمان
كان هو ده الدين. طب آآ طب ما فيش آآ ما فيش حاجة ابسط! يعني ما فيش سورة اقل. يعني ما ينفعش ما فيش. ما فيش هو ده الصورة الوحيدة
احنا الوقتي خدنا الدين لعبة احنا الوقتي يا جماعة الدين بالنسبة لنا بقى لعبة. بقينا مش مقدرين قيمة كلمة مسلم. هم كان كلمة مسلم عندهم يعني حياتهم. الصحابي قبل الغزوة راح يسلم قدام
النبي بيقول له يا رسول الله اسلم واجاهد ام اجاهد واسلم يعني ايه؟ يعني بيقول له يا رسول الله اقول الشهادتين وادخل اجاهد ولا اجاهد الاول قبل ما اقول الشهادتين؟ يعني
فاهمين قصده ايه؟ الصحابي معتقد ان عشان يبقى مسلم لازم يعمل حاجة عزيمة. فما ينفعش اصلا ان انا اقول الشهادتين او تقبل مني اذا لما اعمل حاجة كبيرة فالاول ادخل اجاهد يا رسول الله. عشان لما اجي اقول لا اله الا الله محمدا رسول الله تقبل مني. شفني الفكر. شايفين الناس اللي قدرت قيمة الدين؟ شايفين الناس اللي شالت الدين
انت مش جاي النهاردة اقول لك بس صل وصم. انا مش جاي النهاردة اقول لك بس اتصدقي وصومي واعبدي. انا مش جاي النهاردة بس اقول لكم اقروا قرآن. انا جاي اقول لكم شيلوا
شيلوا الدين بقى. شيلوا دينكم بقى. ادعوا الى الله بقى. غيروا الواقع حواليكم بقى. هنترجم كلنا. هنترجم كلنا لو ما فوقناش يا جماعة هنترجم كلنا لو ما فوقناش. المهمة اللي بعد كده. او المهمة العبادة بعد رمضان. القيام والصيام
تاني مهمة القرآن بعد رمضان حياة القلوب بتاعتنا. حياة الارواح وكذلك اوحينا اليك روحا. روحا من املاك روح ميتين من غيره ميتين. شفتم ربعي بن عامر لما دخل على ملك الروم. فبيقول له من انتم؟ قال له لما دخل رستم بيقول له من انتم؟ قال له نحن قوم اسماعي
اسمعي الكلمة دي اسمع نحن قوم ابتعثنا الله لنخرج العباد من عبادة العباد الى عبادة رب العباد. ابتعثنا عارفة يعني ايه ابتعثنا البعس يعني واحد كان ميت وصحي. بتاع سنة كنا اموات من غير الدين. كنا ولا حاجة من غير الدين. كنا صفار على الشمال لأ مش صفار
كنا ميتين جسس متعفنة قبل ما ربنا يبعتنا بالدين. الدين هو اللي حيانا هو اللي خلى لنا قيمة. ما نقدرش نتخلى عنه. يا جماعة انا انا يا جماعة الواحد نفسه يوصل حاجات بس مش قادر. مش قادر يا جماعة. انا عايز اوصل انا بقول لكم العبادة بعد رمضان. التوبة بعد رمضان. القرآن بعد بس انا الحقيقة
انا عايز اقول لك حياتك لله بعد رمضان مماتك لله بعد رمضان واحلامك وتصوراتك وامالك لله بعد رمضان. سلام لله بعد رمضان وقف لله بعد رمضان. انسان جديد بعد رمضان
سلوك جديد. اتولدت ولادة جديدة بعد رمضان. ورمضان ده الولادة بتاعتنا. احنا بنتولد بعديه. بنخرج للحياة بعديه. انا عايز اقول لكم يا جماعة عيشوا دين يا جماعة. يا جماعة عايز اقول لكم عيشوا المشاعر اللي الصحابة عاشوها. عيشوا المعاني اللي سكنت قلوبهم. عيشوا جنة الدين. جنة الدنيا. بالدين
انما المعاني الباهتة اللي احنا بناخدها. كلمتين وخلاص يبقى اسمنا ملتزمين ما ينفعش. مش ده الدين. مش ده اللي النبي بايع عليه مصعب وعمار وسلمان. مش ده اللي النبي بقى
عليه اصحاب العقبة مش ده! مش ده اللي طارت رقبتهم عشانه! مش ده اللي مصعب اتقطع حتت تحت الراية عشانه! مش ده اللي عبد الله ابن جحش اتقطعت ملامح وشه
واتقطعت بطنه ونزلت امعاءه عشانه مش ده! مش ده اللي الصحابة خرجوا من اموالهم عشانه! مش ده! مش ده! اللي ابو ذر والصحابة والاشعريين خدوا السكة ابوك مشي. الف وخمسميت كيلو عشانه مش ده! مش اللي احنا بنعمله ده! لا عشان الدين الحقيقي. الدين اللي هتلاقيه في القرآن لما هتقومي تقومي بين ايدين ربنا الليلة
الدين اللي هتلاقيه. لما تقرا كل كلمة من كلام الملك اللي نازلة من فوق سبع سماوات. مش عشان كلام ربنا ينزل سبع سموات. عشان احنا نطلع سبع سماوات في مشاعرنا وايمانياتنا وتصوراتنا ومفاهيمها عايزين نعيش دين. دين حقيقي بعد رمضان
حياة دينية صلة حقيقية بالله. بعد رمضان المهمة الاولى العبادة بعد رمضان. المهمة التانية القرآن بعد رمضان. المهمة التالتة. المشن التالتة. المهمة التالتة ما فيش مش هننبوس كلها مهام الصحابة قضوا حياتهم فيها بكل سلاسة. المهمة التالتة التوبة وترك المعاصي بعد رمضان. المهمة الرابعة الدعوة والعمل لدين الله
تفاني في نصرة دين الله بعد رمضان. المهمة الخامسة توحيد الوجهة بقى. تعديل الوجه بعد رمضان. يا ترى خرجت من رمضان لك وجهة؟ خرجت من رمضان لك هدف رمضان نقلة زي نقلات العربيات
نقلة في حياتنا نقلنا يا جماعة. قلبنا اتغير فيه ايه؟ عبادتنا اتغيرت فيها ايه؟ نقلنا في بعد رمضان ولا لا؟ الصحابة كان الصحابي يقول للنبي لما فاتوا بدر. قال له يا رسول الله لان ادركت مشهدا اخر معك ليرين الله ما يرضى به عني. انا
اللي ربنا اللي يرضيه يا رسول الله. الصحابي وهو بيموت في غزوة احد متقطع في غزوة احد. وبيقول للصحابة اسألوا رسول الله اوفيت يا رسول الله. انا كده وفيت اللي علي الدين اللي في رقبتي لربنا انه انقزني من النار بالاسلام. وفيته لما ضحيت بعمري ولا لأ يا رسول الله
ومنهم من قضى نحبه. النحب اللي هو النحب اللي هو النزر كانوا نازلين عمرهم لله. ولما اتقتلوا في سبيل الله قضوا النزر اللي عليهم. احنا عاملين ايه يا جماعة؟ احنا
فين؟ احنا فين يا اخوانا؟ رمضان جه عشان ينقلنا. عشان لما نبدأ نقول عايزين ننطلق اه خلاص عايزين ننطلق. احنا جاهزين اهو وسخنين بفضل الله. الصحابة عكرمة بن ابي جهل رضي الله
وهو بيموت في غزوة القادسية. بيقول للصحابة حواليه ايه؟ بيقول لهم اهذه ميت؟ بيموت بيموت في الخيمة. اهذه موتى يرضى رسول الله صلى الله عليه وسلم. رسول الله يرضى عني على الحوض لما يشوفني. لما يلاقيني مت الموتة دهيت الصحابي اللي كان داخل غزوة احد وهو بيقول
فيك وفي رسولك يا رب عارف وجهته. داخل عارف هو عايز ايه؟ انت عارف انت عايزة ايه؟ انت عارف انت عايز ايه؟ انتم عارفين وجهتكم ايه؟ محددين يا جماعة. بقى لنا وجه بعد
طبعا بقى لنا هدف. بقى لنا قضية. بقى لنا حلم. بننام بالليل نحلم ان احنا نحققه بعد رمضان. في طاعة الله سبحانه وتعالى. ولا لأ يا جماعة؟ الصحابي اللي وقف قبل الغزوة
اللهم خذ من دمي اليوم حتى ترضى اللهم خذ من دمي اليوم حتى ترضى بعد المعركة وهو متقطع. وبيقول ارضيت يا رب له وجهة له هدف. الصحابة رضي الله عنهم كانوا صادقين
حياتهم كلها كانت صدق صادقين. صحابي بيروح للنبي يا رسول الله انا زنيت. زنيت! انت بتقول على نفسك كده! صحابية تروح للنبي عليه الصلاة والسلام! انا اصبت حد يا رسول الله! طهرني
صحابي يروح للنبي عليه الصلاة والسلام يا رسول الله انا شربت خمر. يسألونك عن الخمر انا شربت خمر يا رسول الله. صحابي يروح للنبي عليه الصلاة والسلام يقول له يا رسول الله انا منافق
حنزلة لما قال نفقة حنظلة انا منافق. احنا ليه ما بنعترفش باللي جوانا؟ احنا ليه؟ لهم ما اعترفم ليه؟ لان هم كانوا طلاب نجاة مرعوبين النار. مرعوبين من نومة القبر. مرعوبين من اول ليلة تحت التراب. مرعوبين من عذاب الله. مرعوبين من الوقوف بين ايدين الملك الجليل. الجبار
فين؟ فعايزين صرحا. انما الوقتي اللي بيعصوا ربنا ليل نهار يقول انا كده كويس. واللي لابساني زي الضفادع البشرية وبتقول لك انا كده محجبة هو لبس الضفادع دلوقتي هو ده بقى اسمه حجاب الوقتي. ده في دين ربنا الحجاب. سبحان الملك. يا اختي خافي ان ربنا يوم القيامة يمسخ واحدة من اللي لابسين اللبس ده ضفدعة. زي ما كانت
في الدنيا كده تتمسخ زي ويوم القيامة في في مسخ ان لدينا انكالا وجحيما. النجم اللي هو الجام الحمار كان ربنا بيهدد ان في في مسخ ناس هتمسخ مهائم وتلجم في جهنم والعياذ بالله. زي الراجل اللي يدور في جهنم كما يدور الحمار في الراحة. الناس
لم هذا؟ عمرهم ما شافوا حمار ممسوخ. بيتمسخ في اهل النار نفسهم مستغربين منه. جهنم فيها مسخ فيها مسخ. فشاربون شرب الهيم عليه من الحميم فشاربون شرب الهيم. الهيم الابل الانعام السوائل اللي عندها حمى في امعائها. والعياذ بالله فما بتختويش بالمية
ربنا كانه بيقول انهم هيتمسحوا زيها في قاعات جهنم. جهنم فيها مسخ فيها مسخ. يبقى اللي بتتبرج دي مش خايفة تتمسخ. ولو هي اللي ما اتمسختش امال مين اتمسخ؟ امال المسخ اتعمل لمين
اومال القزف والمسخ اتعمل ازا كان في الدنيا بسبب هزه المعاصي. ياه يا ربي! واحد على النت في مشهد من مشاهد النت قلب نفسه واحد برة غربي. دفع مش عارف كم دولار عشان يقلب وشه وش وش كلب
وجايبين صورته بعد العمليات وودانه الطويلة وشفايفه المشقوقة وعينيه ومنزر وشه اتقلب كلب ليه؟ يعني فيه ناس استغربت ده عمل في نفسه كده ليه قلت سبحان الله مستغربين ليه ؟ هو قلبه اصلا اتمسخ قلب كلب. فحب الكلاب فحب يتقلب ويبقى شكلهم. هو من الاول المسح حصل من جوة. خاف يا ايها العاصي
خافوا من مسخ القلوب. خافوا من مسخ القلوب في الدنيا ومسخ الجوارح في الدنيا وفي الاخرة. عايزين نخاف يا جماعة. عايزين يبقى لنا وجه بقى. عايزين يبقى لنا هدف بقى. انا الوقتي خلاص
وصلت لنهاية الدرس. انا دلوقتي خلاص يعني احنا كده بنلم ورقنا. بنلم ورقنا عشان نمشي ما فيش مشي. ما فيش فيه شغل فيه طاعة. عايزين نفتكر الليلة بقى الليالي الوترية بتاعة العشرة الاواخر. عايزين الليلة نحيي ليلة زي الليالي الوترية بتاعة العشر الاواخر كده. نفتكر بقى فاكرين رمضان تقف مع
على نفسك كده فاكرة يا نفسي رمضان فاكرة الايام الجميلة ما هي لسة في ايديك. انت زي ما انت والايام زي الايام والملك الجليل سبحانه وتعالى فوق سبع سماوات عايز ايه؟ عايز ايه؟ قوم احيي ايام رمضان تاني. عش حياة رمضان تاني. يا جماعة الايام دي بالزات ما ينفعش فيها نوم. ما ينفعش. ما ينفعش ليه؟ الشهر ونص
ده بالزات. ليه ؟ احنا النهاردة كم شوال؟ لسة كان يوم الجمعة اللي فات كان يوم خمستاشر يعني احنا النهاردة احنا النهاردة كم شوال؟ يعني احنا احنا كم شوال يا بشمهندس
يعني احنا النهاردة يا جماعة لسة مسلا عدى تلتين شوال. يا اخواني العشرة الاوائل من ذي الحجة افضل ايام الله في الحياة كلها جاية بعد نهائي زو القعدة. يعني شوال لسة عليها حوالي عشر تيام وزي القاعدة تلاتين يوم او اول عشر تيام من ذو الحجة. يعني الوقتي احنا خلصنا تلاتين يوم من الميقات اللي بينا وبين
ربنا سنويا في رمضان. لسة عشر تيام في العشر الاوائل من ذي الحجة. لسة النقاط ما خلصش. ما ينفعش. وما ينفعش ناخد الخطوة الاولانية في الميقات صح. ونيجي الخطوات اللي بعد كده ناخدها غلط ما ينفعش. ما ينفعش احنا عملنا شاط داون في رمضان. عشان نطلع بعد رمضان نتغير وننطلق الشهر ونص دول بالزات. ما ينفعش ننام فيهم. احنا لسة. لسة
في المهم لسة المهمة ما خلصتش. اوعى حد يريح. اوعى حد يخلع لقمة الحرب. ما فيش. الحرب والمعركة مع النفس لا تزال قائمة. انتم عارفين ليه المحراب بتسمى محراب. المحراب المحراب اللي الناس بتعبد فيه. لانه يحارب فيه الشيطان وشهوات النفس. وهي اشد اعداء على الانسان
الحرب ما خلصتش. المعركة ما خلصتش. الشيطان طلع من رمضان بعد ما كان متسلسل في رمضان. الشهر ونص دول عايز يضيع كل اللي عملناه في رمضان عشان الميقات تبوز علينا. ما ينفعش يا جماعة نعلى بقى. نكبر بقى. نفوق بقى. نوصل لربنا الملك الجليل سبحانه وتعالى بقى. الشهر ونص دول لازم يتمنوا عبادة. لازم
الصيام انت بتصوم ازاي الوقتي؟ ده انا والله صمت آآ آآ الست ايام متشوالة الست ايام من شوال انا بقول لك انت بتصوم ازاي؟ الست ايام من شوال دول لازم نخلصهم
ان شاء الله بازن الملك ربنا يعينا عليهم جميعا يا رب. اللي خلصهم ربنا يتقبل واللي ما خلصش ربنا يعينه على الباقي. انما انا باقول لك بتصوم ازاي؟ يوم ويوم اتنين وخميس
لازم الشهر ونص دول يبقى لنا برنامج صيام ولو يوم في الاسبوع. الخميس كل خميس كل اتنين اتنين وخميس يا جماعة يوم ويوم والله سهلة. احنا الوقتي الشتا ده بيسموه الوليمة الباردة. الوليمة الباردة المغرب بعد ايام هيدن خمسة الا ربع يا اخوانا. المغرب بعد ايام. والفجر بيدن حوالي خمسة دلوقتي حوالي اربعة ونص
يعني حسب بقى المواقيت بتاعة البلاد من من المشرق للمغرب بيسموها الوليدة الوليمة الباردة. النهار قصير جدا في الصيام بسيط جدا. ده انت بتبدأ تعطش على العصر. يعني الساعتين اللي بعد العصر هم دول الصوم. والقيام
الليل طويل جدا. الليل الوقتي حداشر ساعة. يعني لو نمت تمن ساعات هيتبقى لك تلات ساعات تقوم فيهم الليل. فالسلف سموا الشتا الوليمة الباردة عشان كده لان القيام سهل جدا على من يسر الله عليه. والصيام سهل جدا. ما نضيعهمش بقى. الشتا ده موسم عبادة. يا اخوانا يا اخوانا يا اختي في الله
يا اخي في الله يا جماعة يا اباءنا لازم الشتا يستغل في الطاعة. لان اللي مش هيقدر يقوم الليل في الشتا يقومه امتى ؟ واللي مش هيقدر يصوم في الشتا هيصوم امتى ؟ اسهل
حتى المريض والله يا جماعة. حتى المريض حتى اللي عنده مرض يمنعه من الصيام. صيام الشتا ده بسيط جدا بفضل الله سبحانه وتعالى. سهل جدا يبقى ما نضيعوش بقى. ما نضيعش الصيام ده بقى وما نضيعش القيام
الوليمة الباردة في الشتاء. الست ايام من شوال. الشهر ونص على عشرة ايام العشرة الاوائل من ذي الحجة ان شاء الله نموت نفسنا في العبادة. احنا الوقتي على مشارف اعظم ايام الله اعظم
رمضان كمان عند ربنا في السواب. انتم عارفين انا باقول لكم انتم سامعين باقول لكم ايه ؟ باقول لكم اعظم ايام ربنا في السواد. باقول لكم ابواب الجنة مفتوحة انت سامعني
باب الجنة مفتوحة اجري. اجري يلا اجري يلا المسابقة لسة موجودة. المسابقة لسة ما خلصتش. الميقات لسة ما خلصش. عايزين نجتهد في طاعة ربنا يا اخوانا عايزين الفتنة اللي الشيطان ضحك بها على ملايين البشر هي ايه؟ ما اقدرش مش هتقدر. يجي الغير الملتزم يقول له يا ابني انت مش هتقدر تتوب. ييجي للمتبرجة مش
تتحجبي. ييجي للملتزم مش هتقدر تطلب علم. انسى. ييجي لنا كلنا مش هتقدر تدعو الى الله. يا ابني انت مش هتعرف تتكلم. مش هتقدر وكلنا واللي بيحاول بيقدر. اوعى الشيطان يقول لك مش هتقدر على طعم الطاعات الدين. والله والله يا جماعة والله دي فتنة شيطان. الشيطان ضحك بها على الملايين. انا لما تتبعت
مش هتقدر ومدخل مش هتقدر بتاع الشيطان. لقيت الشيطان حطم به افاضل الملتزمين. قبل غير الملتزمين. كل الاكان انت ما بتدعوش ليه؟ مش اقدر. انت ما بتطلبش علم ليه ؟ مش هاقدر. انت ما بتلتزمش ليه ؟ مش هاقدر. انت بتتحجبيش ليه ؟ مش هاقدر. مدخل زكي. الشيطان لقطه فينا وبدأ يعزف على اوطان
وبكل احتراف للاسف الشديد اوعى تقول مش هقرا هتقدر بازن الله. هنقدر يا جماعة ان شاء الله عايزين نكمل بقى احنا اتفقنا العشر خطوات بتوع اي رقم محمول اي خطوة غلط في العشرة
انت طلعت برة مش هتوصل. الاتناشر خطوة بتوع شهور السنة. اي خطوة برة. اي خطوة في الطاعة غلط مش هنوصل يا جماعة. مش هنعرف نوصل. عايزين نمشي صح عايزين نبقى مع ربنا. عايزين نقرب من ربنا سبحانه وتعالى. والليلة ان شاء الله نحاول نرجع تاني لايام الليالي الوترية تاني لايام رمضان تاني
نحاول نبدأ من جديد في خلاص يا رجالة ما فيش فتور بعد رمضان بقى ان شاء الله. ما فيش حاجة اسمها موسمية في العبادة. ربنا مش بندي له مواسم وبعد كده لا يا جماعة
احنا مع ربنا. مع ربنا لاخر رمق. لاخر لحزة في حياتنا. لاخر نفس في صدورنا. احنا مع ربنا سبحانه وتعالى اقول قولي هذا واستغفر الله لي ولكم. اللهم تب علينا توبة ترضى بها عنا. اللهم الهمنا رشدنا وقنا شر انفسنا. اللهم ايقظ قلوبنا
بالايمان. اللهم احي قلوبنا بمعرفتك. اللهم احي قلوبنا بالعلم بك. اللهم تب علينا توبة تنور بها وجوهنا وتزكي بها نفوسنا وتضيء بها قلوبنا. وتنقي بها صحائفنا وتثبتنا بها على دينك حتى نلقاك. اللهم
بلغنا افضل ايامك في الدنيا. اللهم بلغنا ايام ذي الحجة. اللهم ارزقنا الحج بعد الحج والعمرة بعد العمرة. اللهم افتح لنا ابواب طاعتك. اللهم استعملنا في طاعتك ليلا ونهارا. يا رب. اللهم انا لن نطيعك الا باذنك. اللهم انا لن نطيعك
الا بعونك اللهم مددك. اللهم عونك. اللهم يا من لا حول ولا قوة الا بك. اللهم انا نستدفع الفتن. اللهم انا نستمد منك العون. اللهم انا نستعين بك على انفسنا. اللهم يا حي يا قيوم
اللهم يا حي يا قيوم برحمتك نستغيث. اصلح لنا شأننا كله. عقيدتنا وعبادتنا خلقنا وقيامنا وصيامنا وعلمنا اصلح لنا شأننا كله ودنيانا ولا تكلنا الى انفسنا طرفة عين برحمتك يا ارحم الراحمين
سبحانك اللهم وبحمدك اشهد ان لا اله الا انت استغفرك واتوب اليك. جزاكم الله خيرا